**Pakalpojuma līgums Nr. DIKS-20-516-LĪ**

Rīgā

2020. gada 6. martā

**Rīgas domes Izglītības, kultūras un sporta departaments,** tā direktora p.i. Ivara Balamovska personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes 2009. gada 17. decembra nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, turpmāk – Pasūtītājs, no vienas puses, un

**SIA “JCDecaux Latvija”,** reģistrācijas Nr. 40003310198, tās pilnvarotā persona Jeļena Brokāne, kura darbojas uz 15.08.2019. pilnvaras Nr. 22-2019 pamata, turpmāk – Izpildītājs, no otras puses, kopā sauktas – Puses, katra atsevišķi – Puse, pamatojoties uz Rīgas domes Izglītības, kultūras un sporta departamenta iepirkuma “Vides reklāmas plakātu izgatavošana un eksponēšana Rīgā”, identifikācijas Nr. RD IKSD 2020/2 (turpmāk – Iepirkums) rezultātiem 1. daļā, noslēdz šādu līgumu (turpmāk – Līgums):

* **Līguma priekšmets**
* Pasūtītājs uzdod un Izpildītājs sniedz pakalpojumus (turpmāk – Pakalpojumi), saskaņā ar Izpildītāja Iepirkumam iesniegto Tehnisko – finanšu piedāvājumu (Pielikums – turpmāk – Piedāvājums) un Līguma nosacījumiem.
* Pasūtītājs samaksā Izpildītājam maksu par sniegtajiem Pakalpojumiem Līgumā noteiktajā apmērā un kārtībā.
* **Līguma termiņš un kārtība**

2.1. Līgums stājas spēkā no tā abpusējas parakstīšanas brīža un ir spēkā līdz 2021. gada 15. janvārim vai līdz Līguma saistību pilnīgai izpildei.

2.2.Pakalpojumi Izpildītājam jāsniedz Līgumā noteiktajos termiņos saskaņā ar Piedāvājumu (Pielikums).

* **Samaksas kārtība**
* Līguma kopējā summa saskaņā ar Izpildītāja iesniegto Tehnisko specifikāciju un Tehnisko un finanšu piedāvājumu Iepirkumā ir EUR 30 246,37 (trīsdesmit tūkstoši divi simti četrdesmit seši *euro* un 37 centi), kas sastāv no pamatsummas EUR **24 997,00** (divdesmit četri tūkstoši deviņi simti deviņdesmit septiņi *euro* un 0 centi) un 21% (divdesmit viens procents) pievienotās vērtības nodokļa EUR **5249,37** (pieci tūkstoši divi simti četrdesmit deviņi *euro* un 37 centi).
* Norēķini Līguma ietvaros veicami, ņemot vērā Piedāvājumā (Pielikums) noteiktās vienību izmaksas.
* Pasūtītājs apmaksā Līguma noteikto summu pēc katras kampaņas 14 (četrpadsmit) dienu laikā pēc pieņemšanas – nodošanas akta savstarpējas parakstīšanas un elektroniskā rēķina saņemšanas Līguma 4. sadaļā noteiktajā kārtībā.
* Par 2020./2021. gada decembra/janvāra kampaņas Pakalpojumiem Izpildītājs iesniedz Pasūtītājam rēķinu līdz 2020. gada 15. decembrim. Pieņemšanas – nodošanas aktu Izpildītājs iesniedz un Puses savstarpēji paraksta ne vēlāk kā līdz 2021. gada 10. janvārim.
* **Rēķina formāts un iesniegšanas kārtība**
* Izpildītājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins), atbilstoši Rīgas pilsētas pašvaldības portālā [www.eriga.lv](http://www.eriga.lv/), sadaļā “Rēķinu iesniegšana” norādītajai informācijai par elektroniskā rēķina formātu.
* Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
* Puses vienojas, ka elektroniskā rēķina apmaksas termiņš ir 14 (četrpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla [www.eriga.lv](http://www.eriga.lv/) sadaļā “Rēķinu iesniegšana” norādītajai informācijai par elektroniskā rēķina formātu.
* Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv/), sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
* Izpildītājam ir pienākums pašvaldības portālā [www.eriga.lv](http://www.eriga.lv/) sekot līdzi iesniegtā elektroniskā rēķina apstrādes statusam.
* Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
* **Pakalpojuma izpildes nodošanas un pieņemšanas kārtība**
* Pakalpojumi tiek nodoti Pasūtītājam ar Pakalpojuma pieņemšanas – nodošanas aktu, kura projektu sastāda Izpildītājs.
* Pasūtītājs 3 (trīs) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma vai attiecīgā Pakalpojuma posma pārbaudi un paraksta Pakalpojuma pieņemšanas – nodošanasaktu.
* Ja sniegtā Pakalpojuma laikā konstatēti trūkumi vai defekti vai neatbilstība Tehniskās specifikācijas noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
* Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.
* **Pušu pienākumi un tiesības**
* Pasūtītājs:
* sadarbojas ar Izpildītāju, nodrošinot nepieciešamo atbalstu Pakalpojuma organizatorisko un tehnisko jautājumu risināšanā;
* sniedz Izpildītājam pēc tā pieprasījuma visu informāciju un dokumentāciju, kas nepieciešama, lai nodrošinātu Pakalpojuma veiksmīgu izpildi;
* tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
* Izpildītājs:
* sāk šā Līgumā paredzētos darbus, kas saistīti ar Pakalpojuma izpildi, no Līguma parakstīšanas brīža līdz pilnīgai Pušu saistību izpildei;
* veic Līgumā un tā pielikumos minēto Pakalpojuma izpildi apzinīgi, centīgi, profesionāli, augstā kvalitātē, ar to iemaņu, rūpības un centības līmeni, kāds piemīt citiem šīs nozares profesionāļiem, kas veic līdzīga veida darbus. Veicamo darbu rezultāts ir Līguma un pievienoto Līguma pielikumu pilna apjoma realizācija;
* Pakalpojumu nodrošina, izmantojot savu darbaspēku un tehniski māksliniecisko bāzi. Pieaicinot trešās personas Pakalpojuma sniegšanai, Izpildītājs atbildīgs Pasūtītājam par Līguma saistību pienācīgu izpildi;
* atbild par savā rīcībā izmantotajiem materiālajiem un finanšu līdzekļiem, kā arī par Pasūtītājam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības;
* pēc Pasūtītāja pieprasījuma veic plakāta parauga druku un saskaņo ar Pasūtītāju pirms plakātu tirāžas drukas;
* Pēc attiecīgās kampaņas plakātu izvietošanas Izpildītājs 3 (trīs) dienu laikā nosūta Pasūtītājam izvietoto stendu fotogrāfijas, ņemot vērā Tehniskajā specifikācijā noteiktās prasības. Konkrēto stendu izvēle ir Izpildītāja ziņā, ja vien Pasūtītājs nav noteicis citādi.
* Pasūtītāja pretenzijas par darba kvalitāti Izpildītājam ir saistošas un Izpildītājs nekavējoties tās novērš, neizmainot Līguma kopējo darbu veikšanas summu.
* Tehniskajā specifikācijā noteiktā laika posma Pakalpojuma izpildes termiņu pagarina, ja Pakalpojuma izpildi aizkavē Pasūtītājs no Izpildītāja neatkarīgu iemeslu dēļ.
* Pasūtītājs veic apmaksu pēc kārtējā pieņemšanas – nodošanas akta abpusējas parakstīšanas un elektroniskā rēķina, kuru sagatavojot, Izpildītājs ievēro Pasūtītāja kontaktpersonas norādītos elektroniskā rēķina rekvizītus, saņemšanas par pakalpojumiem, ko Izpildītājs veic attiecīgajā laika posmā saskaņā ar Tehnisko specifikāciju un Piedāvājumu Iepirkumā.
* Ja Izpildītājs nav izpildījis Līgumu pilnībā vai daļēji, Pasūtītājs nepieņem izpildi vai Līgumam neatbilstošu izpildes daļu.
* **Pušu atbildība**
* Par Līgumā paredzēto saistību neizpildīšanu Puses atbild saskaņā ar spēkā esošajiem Latvijas Republikas normatīvajiem aktiem un Līgumu.
* Ja Pakalpojums tiek sniegts ar nokavējumu, Izpildītājs maksā Pasūtītājam līgumsodu 0,5 % apmērā no attiecīgās pakalpojumu daļas izmaksu summas, bet ne vairāk kā 10 % apmērā no attiecīgās pakalpojumu daļas izmaksu summas.
* Par nokavētajiem maksājumiem Pasūtītājs par katru nokavēto dienu maksā Izpildītājam līgumsodu 0,5 % apmērā no attiecīgas pakalpojumu daļas izmaksu summas, bet ne vairāk kā 10 % no līguma kopējās summas.
* Gadījumā, ja Izpildītājs Līguma darbības laikā atkārtoti nenodrošina savu saistību izpildi pilnā apmērā vai daļēji, Pasūtītājs ir tiesīgs lauzt Līgumu un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs Līguma darbības laikā atkārtoti nenodrošina savu saistību izpildi pilnā apmērā vai daļēji, Izpildītājs ir tiesīgs lauzt Līgumu.
* Strīdus, kas Līguma sakarā rodas Pušu starpā, izšķir savstarpēju pārrunu ceļā, bet, ja tas nav iespējams, tad Latvijas Republikā spēkā esošajos normatīvajos aktos noteiktajā kārtībā – tiesā.
* **Nepārvarama vara**
* Puses neatbild par Līguma izpildi gadījumos, ja tas skar stihiskas nelaimes, avārijas, ugunsgrēki, varas iestāžu lēmumi, un citas saimnieciski ekonomiskās situācijas, kuras nav iespējams paredzēt.
* Nepārvaramas varas iestāšanās ir jāapstiprina ar attiecīgu kompetentu iestāžu izziņu. Pusēm ir nekavējoties jāinformē vienai otru par šādu apstākļu iestāšanos, un jāveic visi nepieciešamie pasākumi, lai nepieļautu Pusēm zaudējumu veidošanos, izpildot šo Līgumu.
* **Citi noteikumi**
* Līgums ir saistošs Pušu tiesību un saistību pārņēmējiem.
* Kontaktpersonas Līguma ietvaros:
* Pasūtītāja kontaktpersona ar tiesībām parakstīt ar Līguma izpildi saistīto dokumentāciju ir Dzintra Oga-Vasule;
* Izpildītāja kontaktpersona: Krista Timze.
* Līguma izmaiņas, papildinājumi, labojumi un grozījumi ir pieļaujami tikai pie nosacījuma, ka tie nav pretrunā ar Publisko iepirkumu likuma 60. un 61. panta noteikumiem un stājas spēkā, ja tie noformēti rakstveidā un ir abpusēji parakstīti. Tie pievienojami Līgumam kā pielikumi un kļūst par Līguma neatņemamām sastāvdaļām.
* Katra no Pusēm garantē, ka Līguma 10. punktā tās norādītā adrese un saimnieciskie rekvizīti ir patiesi. Jebkura rakstveida ziņa, kas nogādāta uz Līguma 10. punktā norādīto adresi uzskatāma par zināmu attiecīgai Pusei. Minētās adreses un/vai jebkuru citu rekvizītu slēgšana vai maiņa šo noteikumu neietekmē, ja vien attiecīgā Puse nav otrai Pusei par šādu maiņu vai slēgšanu savlaicīgi paziņojusi.
* Līgums sastādīts latviešu valodā 2 (divos) eksemplāros uz 4 (četrām) lapām pa vienam eksemplāram katrai Pusei. Abiem eksemplāriem ir vienāds juridisks spēks.
* Pielikumi ir šī līguma neatņemamās sastāvdaļa. Līgumam ir pievienots pielikums – Tehniskā specifikācija un Tehniskais – finanšu piedāvājums.
* **Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs** |
| **Rīgas domes Izglītības, kultūras un sporta departaments**  Juridiskā adrese: Krišjāņa Valdemāra iela 5,  Rīga, LV-1010  Tālrunis: 67026816  e-pasts: [iksd@riga.lv](mailto:iksd@riga.lv)  **Norēķinu rekvizīti:**  Rīgas pilsētas pašvaldība  Juridiskā adrese: Rātslaukums 1, Rīga,  LV-1050  NMR kods: 90011524360  PVN. reģ. Nr.: LV90011524360  Banka: Luminor Bank AS  Kods: NDEALV2X  Konts: LV95NDEA0021000016170  RD iestādes kods: 210  \_\_\_\_\_\_\_\_\_\_\_\_\_\_\_\_\_\_  *Ivars Balamovskis*  \_\_.03.2020. | **SIA “JCDecaux Latvija”**  Reģistrācijas Nr. 40003310198  Juridiskā adrese: Krišjāņa Valdemāra  ielā 9-3,  Rīgā, LV-1010  Banka:  Kods:  Konts:  \_\_\_\_\_\_\_\_\_\_\_\_\_\_\_\_\_\_  *Jeļena Brokāne*  \_\_.03.2020. |